Cuneiform Tablet BIN 4 103 (NBC 1689)
Cuneiform tablet, dated to the Old Assyrian Period (ca. 1950-1850 BC).
Genre: legal challenge | administration
Transliteration:
li-mu-um a-šùr-i-mì-tí ku-lu-ma-a ù ḫu-ni-a a-na a-šùr-ni-šu MAŠKIM iṣ-bu-tù-ni-a-tí-ma ta-ma-lá-ki ku-nu-ke-e ša kà-ri-im kà-ni-ìš ṣa-ḫe-er GAL ip-qí-du um-ma li-mu-ú-ma i-na li-bi₄ ta-ma-lá-ki 4 na-áš-pé-ra-tum ša kà-ru-um kà-ni-iš ṣa-ḫe-er GAL ú-lá-pí-tù 4 na-áš-pé-ra-tum₈ ša im-dí-DINGIR ša kà-ru-um kà-ni-iš ṣa-ḫe-er GAL ik-nu-ku-ší-na-ni 1 ṭup-pu-um ḫa-ar-mu-um ša 44 ma-na KÙ.BABBAR ša ḫu-bu-ul šu-IŠTAR DUMU DINGIR-iš-tí-kál a-na a-šùr-DUG ḫa-bu-lu-ma KÙ.BABBAR bu-za-zu iš-qú-lu-ma a-na 2.6666600000000003 ma-na 5 GÍN KÙ.BABBAR ṣí-ba-at KÙ.BABBAR ṭup-pu-um uk-ta-lu ṭup-pu-um ša 20 ma-na KÙ.BABBAR ša a-na a-šùr-DUG a-mur-DINGIR ḫa-bu-lu-ma a-mur-a-šùr i-tur₄-DINGIR ù PUZUR₄-a-šùr qá-ta-tù-ni 10 ṭup-pé-e ku-nu-ke-e ša ṣa-ḫe-er GAL i-na ta-ma-lá-ki ik-nu-ku-ni mì-ma ṭup-pé-e a-ni-ú-tim a-na a-šùr-ni-šu MAŠKIM ša i-tur₄-DINGIR ip-qí-du-ma IGI a-lim{ki} ù be-lí-ni i-ša-ku-nu IGI en-um-a-šùr DUMU a-ni-nim IGI DUG-ṣí-lá-a-šùr DUMU a-šùr-i-dí IGI ì-lí-áš-ra-ni DUMU šu-be-lim IGI pu-ta kà-ṣa-ar a-šùr-ma-lik